24.5.2023
ET
Euroopa Liidu Teataja
C 182/3
V (Teated)
KONKURENTSIPOLIITIKA RAKENDAMISEGA SEOTUD MENETLUSED
EUROOPA KOMISJON Eelteatis koondumise kohta (Juhtum M.11127 - TA / ANACAP / MANAGERS 2 / MRH TROWE) Võimalik lihtsustatud korras menetlemine (EMPs kohaldatav tekst)
(2023/C 182/03)
1.
15. mail 2023 sai Euroopa Komisjon nõukogu määruse (EÜ) nr 139/2004 artiklile 4 vastava teatise kavandatava koondumise kohta.
Teatis puudutab järgmisi ettevõtjaid: — TA Associates Management, LP („TA“, Ameerika Ühendriigid), — AnaCap Financial Partners Limited („AnaCap“, Ühendkuningriik), — Lars Mesterheide, Michael Hirzi, Ralph Rockeli, Maximilian Claus Trowe ja MRH Trowe Germany GmbH hiljuti omandatud ettevõtte asutaja, Matthias Edelmanni, omandis olevad vastavad finantsvaldusettevõtjad (edaspidi „Managers 2“, Saksamaa), — MRH Trowe Germany GmbH („MRH Trowe“, Saksamaa).
TA, AnaCap ja Managers 2 omandavad MRH Trowe üle ühiskontrolli ühinemismääruse artikli 3 lõike 1 punkti b ja artikli 3 lõike 4 tähenduses.
Koondumine toimub aktsiate või osade ostu teel.
2.
Asjaomaste ettevõtjate majandustegevus hõlmab järgmist:
— TA on börsivälistesse ettevõtetesse investeeriv ettevõtja, kes on keskendunud tehnoloogia, tervishoiu, finantsteenuste, tarbija- ja äriteenuste sektoritele Põhja-Ameerikas, Euroopas ja Aasias, — AnaCap on keskmise suurusega börsivälistesse ettevõtetesse investeeriv investor, kes keskendub investeeringutele tarkvarasse, tehnoloogiasse ja teenustesse Euroopa finantsökosüsteemis, — Managers 2 ei tegele muu majandustegevusega peale aktsiate või osade omamise finantsinvesteeringute eesmärgil ega kontrolli muid ettevõtjaid, — MRH Trowe tegevus on peamiselt seotud era- ja äriklientide suunatud kindlustusmaakleriteenuste, riskialase nõustamise ja riskihindamisega.
Samuti tegutseb MRH Trowe vähesel määral pensioni- ja töötajahüvitiste lahenduste, sealhulgas vahendus- ja nõustamisteenuste ning pensioniskeemide haldamise valdkonnas. 3.
Komisjon leiab pärast teatise esialgset läbivaatamist, et tehing, millest teatatakse, võib kuuluda ühinemismääruse kohaldamisalasse, kuid lõplikku otsust selle kohta ei ole veel tehtud.